stanford-oval/wikipedia huggingface dataset:
จักรวาลภาพยนตร์มาร์เวล: เฟสสาม
ภาพยนตร์ > สไปเดอร์แมน: โฮมคัมมิ่ง (2017)

บทความหลัก: สไปเดอร์แมน: โฮมคัมมิ่ง
ปีเตอร์ ปาร์คเกอร์ พยายามสร้างสมดุลระหว่างการเป็นฮีโร สไปเดอร์-แมน กับชีวิตในโรงเรียนมัธยมปลายของเขาภายใต้การแนะนำของโทนี สตาร์ก ในขณะที่เขาต้องรับมือกับภัยคุกคามจาก วัลเชอร์
เมื่อวันที่ 9 กุมภาพันธ์ ค.ศ. 2015 โซนี่พิคเจอส์และมาร์เวลประกาศว่าโซนี่จะฉายภาพยนตร์ สไปเดอร์-แมน ที่อำนวยการสร้างร่วมกันโดย ไฟกี ประธานมาร์เวลสตูดิโอส์และ เอมี ปาสคาล โดยที่โซนี่พิคเจอส์ยังคงเป็นเจ้าของ, ออกทุน, จัดจำหน่ายและควบคุมความคิดสร้างสรรค์ของภาพยนตร์ สไปเดอร์-แมน ในขั้นตอนสุดท้าย เมื่อเดือนเมษายน ค.ศ. 2015 ไฟกียืนยันว่าตัวละครนี้คือ ปีเตอร์ ปาร์คเกอร์ และเสริมว่ามาร์เวลได้ทำงานเพื่อเพิ่ม สไปเดอร์-แมน เข้ามาในจักรวาลภาพยนตร์มาร์เวลอย่างน้อยตั้งแต่เดือนตุลาคม ค.ศ. 2014 เมื่อพวกเขาประกาศรายชื่อภาพยนตร์ในเฟสสามทั้งหมด โดยกล่าวว่า "มาร์เวลจะไม่ประกาศอะไรอย่างเป็นทางการจนกว่าจะมีกำหนดชัดเจน ดังนั้นเราจึงเดินหน้าแผนเอในเดือนตุลาคม โดยแผนบีคือถ้า [ข้อตกลง] เกิดขึ้นกับโซนี่ ทุกอย่างจะเปลี่ยนไปอย่างไร เราคิดถึง [ภาพยนตร์ สไปเดอร์-แมน] ตราบเท่าที่เราคิดถึงเฟสสาม" เมื่อเดือนมิถุนายน ค.ศ. 2015 ทอม ฮอลแลนด์ ได้รับเลือกให้แสดงเป็น สไปเดอร์-แมน และ จอน วอตส์ ได้รับการว่าจ้างให้กำกับภาพยนตร์ และในเดือนถัดมา จอห์น ฟรานซิส เดลีย์และโจนาธาน โกลด์ชไตน์ ได้รับการว่าจ้างให้เขียนบทภาพยนตร์ นอกจากยังมีผู้เขียนบทภาพยนตร์เพิ้มเติม ได้แก่ วอตส์กับคริสโตเฟอร์ ฟอร์ดและคริส แม็กเคนนากับเอริก ซอมเมอส์ ชื่อของภาพยนตร์ได้รับการเปิดเผยในเดือนเมษายน ค.ศ. 2016 โดยมีชื่อว่า สไปเดอร์แมน: โฮมคัมมิ่ง การถ่ายทำเริ่มต้นในเดือนมิถุนายน ค.ศ. 2016 ที่ไพน์วูดแอตแลนตาสตูดิโอส์ และสิ้นสุดในเดือนตุลาคม ค.ศ. 2016 สไปเดอร์แมน: โฮมคัมมิ่ง ฉายรอบปฐมทัศน์ที่ฮอลลีวูดเมื่อวันที่ 28 มิถุนายน ค.ศ. 2017 ฉายในสหราชอาณาจักรวันที่ 5 กรกฎาคม และฉายในสหรัฐวันที่ 7 กรกฎาคม
ภาพยนตร์ดำเนินเรื่องหลังเหตุการณ์ใน กัปตันอเมริกา: ศึกฮีโร่ระห่ำโลก หลายเดือน ซึ่งเป็นเวลาสีปีหลังเหตุการณ์ใน ดิ อเวนเจอร์ส (2012) เมื่อเดือนเมษายน ค.ศ. 2016 ไฟกียืนยันว่าตัวละครจากภาพยนตร์ในจักรวาลภาพยนตร์มาร์เวลก่อนหน้านี้จะปรากฏตัวในภาพยนตร์เรื่องนี้ โดย รอเบิร์ต ดาวนีย์ จูเนียร์ ยืนยันว่าเขาจะกลับมารับบทเดิมเป็น โทนี สตาร์ก / ไอรอนแมน หลังจากนั้นไม่นาน จอน แฟฟโรว์, กวินเน็ธ พัลโทรว์และอีแวนส์ กลับมารับบทเดิมเป็น แฮปปี โฮแกน, เปปเปอร์ พอตส์ และ สตีฟ โรเจอร์ส / กัปตันอเมริกา ตามลำดับ ทีมเก็บกวาด แดมิจคอนโทรล ปรากฏตัวในภาพยนตร์ล่วงหน้าก่อนละครชุดทางโทรทัศน์ที่เกี่ยวกับพวกเขา หลังก่อนหน้านี้เคยอ้างอิงถึงใน ไอรอนแมน มหาประลัย คน เกราะ เหล็ก (2008) และละครชุดทางโทรทัศน์ ชี.ล.ด์. ทีมมหากาฬอเวนเจอร์ส มีการอ้างอิงถึงอาวุธและสิ่งประดิษฐ์ต่าง ๆ จากภาพยนตร์ก่อนหน้านี้ตลอดทั้งเรื่อง โดยทูมส์และลูกสมุนของเขาที่นำอาวุธกลับมาใช้ใหม่ ชั้นเรียนหนึ่งในโรงเรียนมัธยมปลายของปาร์คเกอร์ มีบทเรียนเกี่ยวกับสนธิสัญญาโซโคเวีย และภาพบุคคลของ บรูซ แบนเนอร์, ฮาวเวิร์ด สตาร์กและอับราฮัม เออร์สกิน มีให้เห็นภายในโรงเรียน
ภาพยนตร์ > ธอร์: ศึกอวสานเทพเจ้า (2017)

บทความหลัก: ธอร์: ศึกอวสานเทพเจ้า
ธอร์ติดอยู่ในอีกโลกอื่นโดยไม่มีมยอลเนียร์ ต้องเอาชีวิตรอดจากการต่อสู้กับฮัลค์ และกลับมายังแอสการ์ดให้ทันเวลาเพื่อหยุดยั้งเฮลาผู้ชั่วร้ายและรักนาร็อกที่กำลังจะเกิดขึ้น
มาร์เวลประกาศว่าภาพยนตร์ ธอร์ ภาคที่สามกำลังอยู่ในการพัฒนาเมื่อเดือนมกราคม ค.ศ. 2014 โดยมี เคร็ก ไคล์กับคริสโตเฟอร์ แอล. ยอสต์ เป็นผู้เขียนบทภาพยนตร์ และประกาศชื่อเรื่องอย่างเป็นทางการเมื่อเดือนตุลาคม ค.ศ. 2014 ก็คือ ธอร์: ศึกอวสานเทพเจ้า ในเดือนตุลาคม ค.ศ. 2015 ไทกา ไวทีที เข้ามาเจรจาเพื่อกำกับภาพยนตร์ สเตฟานี ฟอลซัม ได้รับการว่าจ้างให้เขียนบทภาพยนตร์ใหม่ในเดือนธันวาคม ค.ศ. 2015 มีการเปิดเผยในเดือนมกราคม ค.ศ. 2017 ว่า เอริก เพียร์สัน เป็นผู้เขียนบทภาพยนตร์ โดย ไคล์, ยอสต์และฟอลซัม มีชื่อเป็นผู้เขียนเนื้อเรื่อง แต่ในที่สุด เพียร์สัน, ไคล์และยอสต์ก็มีชื่อในเครดิตเป็นผู้เขียนบทภาพยนตร์ เฮมส์เวิร์ท, ทอม ฮิดเดิลสตัน, อิดริส เอลบาและแอนโทนี ฮ็อปกินส์ กลับมารับบทเดิมของพวกเขาเป็น ธอร์, โลกิ, เฮมดัลล์และโอดิน ตามลำดับ และร่วมด้วย เคต แบลนเชตต์ เป็น เฮลา การถ่ายทำเริ่มต้นในเดือนกรกฎาคม ค.ศ. 2016 ที่วิลเลจโรดโชว์สตูดิโอส์ในออสเตรเลีย และสิ้นสุดในปลายเดือนตุลาคม ค.ศ. 2016 ธอร์: ศึกอวสานเทพเจ้า ฉายรอบปฐมทัศน์เมื่อวันที่ 10 ตุลาคม ค.ศ. 2017 ที่ลอสแอนเจลิส เริ่มฉายทั่วโลกตั้งแต่ 24 ตุลาคม ในสหราชอาณาจักร และฉายในสหรัฐวันที่ 3 พฤศจิกายน
ภาพยนตร์ดำเนินเรื่องหลังเหตุการณ์ใน ธอร์ เทพเจ้าสายฟ้าโลกาทมิฬ  (2013) สี่ปีและหลังเหตุการณ์ใน อเวนเจอร์ส: มหาศึกอัลตรอนถล่มโลก สองปี และดำเนินเรื่องช่วงเวลาเดียวกันกับ กัปตันอเมริกา: ศึกฮีโร่ระห่ำโลก และ สไปเดอร์แมน: โฮมคัมมิ่ง แบรด วินเดอร์บัม ผู้อำนวยการสร้างระบุว่า "ตอนนี้สิ่งต่าง ๆ เกิดขึ้นทับซ้อนกันในเฟสสาม มันไม่ได้เชื่อมโยงกันเหมือนในเฟสหนึ่ง" มาร์ก รัฟฟาโล กลับมารับบทเดิมเป็น บรูซ แบนเนอร์ / ฮัลค์ พร้อมกับ เบเนดิกต์ คัมเบอร์แบตช์ กลับมารับบทเดิมเป็น ดร. สตีเฟน สเตรนจ์ จาก จอมเวทย์มหากาฬ ภาพยนตร์เปิดเผยว่า ถุงมืออิฟินิตี ที่เห็นครั้งแรกในห้องนิรภัยของโอดินใน ธอร์ เทพเจ้าสายฟ้า (2011) เป็นของปลอม และเปิดตัวยานอวกาศ แซนชัวเออรี II ของธานอส ในฉากท้ายเครดิต
ภาพยนตร์ > แบล็ค แพนเธอร์ (2018)

บทความหลัก: แบล็ค แพนเธอร์ (ภาพยนตร์)
ทีชัลลา กลับบ้านในฐานะกษัตริย์ของประเทศวาคานด้า พบว่าบทบาทคู่ของเขาในฐานะกษัตริย์และผู้ปกป้องถูกท้าทายโดยศัตรูที่มีความแค้นมาอย่างยาวนาน ในความขัดแย้งที่ส่งผลกระทบไปทั่วโลก
มาร์ก เบลีย์ ผู้สร้างภาพยนตร์สารคดี ได้รับการว่าจ้างในเดือนมกราคม ค.ศ. 2011 ให้เขียนบทภาพยนตร์ แบล็ค แพนเธอร์ มีการเปิดเผยในเดือนตุลาคม ค.ศ. 2014 ว่า แชดวิก โบสแมน จะแสดงเป็น ทีชัลลา / แบล็ค แพนเธอร์ มีการประกาศในเดือนมกราคม ค.ศ. 2016 ว่า ไรอัน คูเกลอร์ จะเป็นผู้กำกับภาพยนตร์ และได้รับการยืนยันว่า โจ รอเบิร์ต โคล จะเป็นผู้เขียนบทภาพยนตร์ในเดือนถัดมา ในเดือนเมษายน ค.ศ. 2016 ไฟกียืนยันว่าคูเกลอร์จะเป็นผู้เขียนบทภาพยนตร์ร่วม การถ่ายทำเริ่มต้นในเดือนมกราคม ค.ศ. 2017 ที่อียูอี/สครีนเจมส์สตูดิโอส์ในแอตแลนตา และสิ้นสุดในเดือนเมษายน ค.ศ. 2017 แบล็ค แพนเธอร์ ฉายรอบปฐมทัศน์เมื่อวันที่ 29 มกราคม ค.ศ. 2018 ที่ลอสแอนเจลิส เริ่มฉายทั่วโลกตั้งแต่วันที่ 13 กุมภาพันธ์ และฉายในสหรัฐวันที่ 16 กุมภาพันธ์ แบล็ค แพนเธอร์ ยังเป็นภาพยนตร์ดิสนีย์เรื่องแรกที่มี "การฉายข้ามประเทศ" ในแอฟริกา
ภาพยนตร์ดำเนินเรื่องหลังเหตุการณ์ใน กัปตันอเมริกา: ศึกฮีโร่ระห่ำโลก หนึ่งสัปดาห์ ฟลอเรนซ์ คาซัมบา, แอนดี เซอร์กิส, มาร์ติน ฟรีแมนและจอห์น กานี กลับมารับบทเดิมเป็น เอโย, ยูลิสซีส คลอ, เอเวอเรตต์ เค. รอสส์และทีชากา ตามลำดับ ในฉากท้ายเครดิตของภาพยนตร์ มี เซบาสเตียน สแตน เป็นนักแสดงรับเชิญ โดยกลับมารับบทเดิมเป็น บัคกี บาร์นส์
ภาพยนตร์ > อเวนเจอร์ส: มหาสงครามล้างจักรวาล (2018)

บทความหลัก: อเวนเจอร์ส: มหาสงครามล้างจักรวาล
อเวนเจอร์สผนึกกำลังกับการ์เดียนส์ออฟเดอะกาแล็กซีเพื่อพยายามหยุดธานอสจากการรวบรวมอินฟินิตีสโตนทั้งหมด
ภาพยนตร์ประกาศเมื่อเดือนตุลาคม ค.ศ. 2014 โดยมีชื่อว่า อเวนเจอร์ส: มหาสงครามล้างจักรวาล – ภาค 1 มาร์เวลประกาศในเดือนเมษายน ค.ศ. 2015 ว่า แอนโทนีและโจ รุสโซ จะเป็นผู้กำกับภาพยนตร์และในเดือนพฤษภาคมก็ประกาศว่า คริสโตเฟอร์ มาร์คัสกับสตีเฟน แม็กฟีลีย์ จะเป็นผู้เขียนบทภาพยนตร์ มาร์เวลประกาศในเดือนกรกฎาคม ค.ศ. 2016 ว่าชื่อเรื่องจะสั้นลงเหลือเพียง อเวนเจอร์ส: มหาสงครามล้างจักรวาล จอช โบรลิน กลับมารับบทเดิมเป็น ธานอส และเป็นส่วนหนึ่งของทีมนักแสดงที่เคยแสดงในภาพยนตร์ในจักรวาลภาพยนตร์มาร์เวลเรื่องอื่น ๆ การถ่ายทำเริ่มต้นในเดือนมกราคม ค.ศ. 2017 ในแอตแลนตา จนถึงเดือนกรกฎาคม ค.ศ. 2017 และมีการถ่ายทำเพิ่มเติมในสกอตแลนด์ อเวนเจอร์ส: มหาสงครามล้างจักรวาล ฉายรอบปฐมทัศน์ในลอสแอนเจลิสเมื่อวันที่ 23 เมษายน ค.ศ. 2018 และเริ่มฉายทั่วโลกในวันที่ 27 เมษายน แต่ก็มีบางประเทศเริ่มฉายก่อนตั้งแต่วันที่ 25 เมษายน
ภาพยนตร์ดำเนินเรื่องหลังเหตุการณ์ใน กัปตันอเมริกา: ศึกฮีโร่ระห่ำโลก สองปี มาร์เวลได้เพาะเมล็ดพันธุ์ไว้สำหรับ มหาสงครามล้างจักรวาล มาตั้งแต่ภาพยนตร์เรื่องแรก ๆ ของพวกเขา โดยเปิดตัว อินฟินิตีสโตนส์ เป็น แมคกัฟฟิน ได้แก่ เดอะเทสเซอร์แรกต์ / สเปซสโตน ใน กัปตันอเมริกา: อเวนเจอร์ที่ 1 (2011), คทาของโลกิ / ไมด์สโตน ใน ดิ อเวนเจอร์ส, เดอะอีเทอร์ / รีแอลลิตีสโตน ใน ธอร์ เทพเจ้าสายฟ้าโลกาทมิฬ, ดิออร์บ / พาวเวอร์สโตน ใน รวมพันธุ์นักสู้พิทักษ์จักรวาล และ ดวงตาแห่งอากาม็อตโต / ไทม์สโตน ใน จอมเวทย์มหากาฬ นอกจากนี้ ธานอสสวมถุงมืออินฟินิตีที่ว่างเปล่าใน อเวนเจอร์ส: มหาศึกอัลตรอนถล่มโลก เรดสกัลล์ จาก อเวนเจอร์ที่ 1 ปรากฏตัวในภาพยนตร์ แสดงโดย รอส มาร์ควอนด์ แทนที่ ฮิวโก วีฟวิง โดยเป็นผู้รักษา โซลสโตน อินฟินิตีสโตนชิ้นสุดท้าย ในฉากท้ายเครดิต นิค ฟิวรี ส่งสัญญาณขอความช่วยเหลือจากอุปกรณ์ซึ่งมีตราสัญลักษณ์ของ กัปตัน มาร์เวล
ภาพยนตร์ > แอนท์-แมน และ เดอะ วอสพ์ (2018)

บทความหลัก: แอนท์-แมน และ เดอะ วอสพ์
สกอตต์ แลง พยายามสร้างสมดุลระหว่างชีวิตในบ้านกับความรับผิดชอบของเขาในฐานะ แอนท์-แมน เมื่อ โฮป แวน ดายน์และแฮงค์ พิม นำเสนอภารกิจใหม่แก่เขา โดยเขาต้องร่วมทีมกับแวน ดายน์ในฐานะ เดอะ วอสพ์
ภาพยนตร์ แอนท์-แมน และ เดอะ วอสพ์ ประกาศในเดือนตุลาคม ค.ศ. 2015 เพย์ตัน รีด ยืนยันในเดือนพฤศจิกายน ค.ศ. 2015 ว่าเขาจะกลับมาเป็นผู้กำกับ พอล รัดและอีแวนเจไลน์ ลิลลี จะกลับมารับบทเดิมเป็น สกอตต์ แลง / แอนท์-แมน และ โฮป แวน ดายน์ / วอสพ์ ตามลำดับ แอนดรูว์ บาร์เรอร์, กาเบรียล เฟอร์รารีและรัด ได้รับการยืนยันในเดือนธันวาคม ค.ศ. 2015 ว่าเป็นผู้เขียนบทภาพยนตร์ มีการเปิดเผยในเดือนสิงหาคม ค.ศ. 2017 ว่า คริส แม็กเคนนากับเอริก ซอมเมอส์ มีส่วนร่วมในการเขียนบทภาพยนตร์ ไมเคิล ดักลาส ยืนยันในเดือนกุมภาพันธ์ ค.ศ. 2017 ว่าเขาจะกลับมารับบทเดิมเป็น แฮงค์ พิม ในภาพยนตร์ มิเชลล์ ไฟฟ์เฟอร์ เปิดเผยว่าได้รับคัดเลือกแสดงเป็น เจเนต แวน ดายน์ ในเดือนกรกฎาคม ค.ศ. 2017 การถ่ายทำเริ่มต้นในเดือนสิงหาคม ค.ศ. 2017 ในแอตแลนตาพร้อมกับถ่ายทำเพิ่มเติมในซานฟรานซิสโก จนถึงเดือนพฤศจิกายน ค.ศ. 2017 สตีเฟน บรูสซาร์ด ทำหน้าที่เป็นผู้อำนวยการสร้างร่วมกับไฟกี แอนท์-แมน และ เดอะ วอสพ์ ฉายรอบปฐมทัศน์ในฮอลลีวูดเมื่อวันที่ 25 มิถุนายน ค.ศ. 2018 และฉายในสหรัฐเมื่อวันที่ 6 กรกฎาคม ค.ศ. 2018
ภาพยนตร์ดำเนินเรื่องหลังเหตุการณ์ใน กัปตันอเมริกา: ศึกฮีโร่ระห่ำโลก สองปีและก่อน อเวนเจอร์ส: มหาสงครามล้างจักรวาล ในฉากกลางเครดิต โฮป แวน ดายน์, แฮงค์ พิมและเจเนต แวน ดายน์ สลายหายไปอันสืบเนื่องมาจากเหตุการณ์ใน มหาสงครามล้างจักรวาล
ภาพยนตร์ > กัปตัน มาร์เวล (2019)

บทความหลัก: กัปตัน มาร์เวล (ภาพยนตร์)
แครอล แดนเวอร์ส กลายเป็น กัปตัน มาร์เวล หนึ่งในฮีโรที่แข็งแกร่งที่สุดในกาแล็กซี หลังจากที่โลกตกอยู่ในใจกลางของความขัดแย้งระหว่างกาแล็กซีระหว่างโลกมนุษย์ต่างดาวสองดวง
เมื่อเดือนพฤษภาคม ค.ศ. 2013 เดอะฮอลลีวูดรีพอร์เตอร์ รายงานว่ามาร์เวลมีบทภาพยนตร์พร้อมใช้งานสำหรับมิสมาร์เวล มาร์เวลประกาศในเดือนตุลาคม ค.ศ. 2014 ว่าภาพยนตร์จะมีชื่อว่า กัปตัน มาร์เวล และมีตัวละคร แครอล แดนเวอร์ส นิโคล เพิร์ลแมนและเม็ก เลอโฟฟ ประกาศในเดือนเมษายน ค.ศ. 2015 ว่าเป็นผู้เขียนบทภาพยนตร์ บรี ลาร์สัน ยืนยันในงานแซนดิเอโกคอมิก-คอน 2016 ว่าจะเล่นเป็นแครอล แดนเวอร์ส แอนนา โบเดนและไรอัน เฟล็ก ได้รับว่าจ้างในเดือนเมษายน ค.ศ. 2017 เป็นผู้กำกับภาพยนตร์ เจนีวา รอเบิร์ตสัน-ดวอเรต เปิดเผยในเดือนสิงหาคมว่าได้แทนที่เพิร์ลแมนและเลอโฟฟในตำแหน่งผู้เขียนบทภาพยนตร์  โบเดน, เฟล็กและรอเบิร์ตสัน-ดวอเรต มีชื่อเป็นผู้เขียนบทในภาพยนตร์ การถ่ายทำในสถานที่เริ่มต้นในเดือนมกราคม ค.ศ. 2018 ขณะที่การถ่ายทำหลักเริ่มต้นในเดือนมีนาคมในลอสแอนเจลิส และสิ้นสุดในเดือนกรกฎาคม ภาพยนตร์ฉายเมื่อวันที่ 8 มีนาคม ค.ศ. 2019
ภาพยนตร์ดำเนินเรื่องใน ค.ศ. 1995 ซามูเอล แอล. แจ็กสัน, จีมง อูนซู, ลี เพซและคลาร์ก เกรกก์ กลับมารับบทเดิมเป็น นิค ฟิวรี, โกราธ, โรแนน ผู้กล่าวโทษและฟิล โคลสัน ตามลำดับ ภาพยนตร์ยังได้เปิดตัวเผ่า สครัลล์ เข้าสู่จักรวาลภาพยนตร์มาร์เวล พี่น้องรุสโซถ่ายทำฉากกลางเครดิต ซึ่งเป็นฉากที่ควรจะเกิดขึ้นนอกจอก่อนฉากแรกใน อเวนเจอร์ส: เผด็จศึก (2019) ประกอบด้วย คริส อีแวนส์ เป็น สตีฟ โรเจอร์ส, สการ์เลตต์ โจแฮนส์สัน เป็น นาตาชา โรมานอฟฟ์, ดอน ชีเดิล เป็น เจมส์ โรดส์และมาร์ก รัฟฟาโล เป็น บรูซ แบนเนอร์ ฉากหลังเครดิตแสดงให้เห็นว่ากูสสำลักเทสเซอร์แรกต์บนโต๊ะของฟิวรี หลังจากกลืนมันลงไปในระหว่างองก์ที่สามของภาพยนตร์
ภาพยนตร์ > อเวนเจอร์ส: เผด็จศึก (2019)

บทความหลัก: อเวนเจอร์ส: เผด็จศึก
หลังจากครึ่งหนึ่งของสิ่งมีชีวิตในจักรวาลถูกสังหารเนื่องจากการกระทำของธานอสใน อเวนเจอร์ส: มหาสงครามล้างจักรวาล เหล่าอเวนเจอร์สที่เหลือและพันธมิตรจะต้องรวมตัวกันอีกครั้งเพื่อย้อนกลับการกระทำนั้นในการยืนหยัดครั้งสุดท้าย
ภาพยนตร์ประกาศในเดือนตุลาคม ค.ศ. 2014 ในชื่อ อเวนเจอร์ส: มหาสงครามล้างจักรวาล – ภาค 2 มาร์เวลประกาศในเดือนเมษายน ค.ศ. 2015 ว่า แอนโทนีและโจ รุสโซ จะเป็นผู้กำกับภาพยนตร์และในเดือนพฤษภาคมก็ประกาศว่า คริสโตเฟอร์ มาร์คัสกับสตีเฟน แม็กฟีลีย์ จะเป็นผู้เขียนบทภาพยนตร์ มาร์เวลเปิดเผยในเดือนกรกฎาคม ค.ศ. 2016 ว่าจะเปลี่ยนชื่อภาพยนตร์ โดยขณะนั้นเรียกกันง่าย ๆ ว่าภาพยนตร์ อเวนเจอร์สที่ยังไม่มีชื่อเรื่อง มาร์เวลเปิดเผยชื่อเรื่องของภาพยนตร์ในเดือนธันวาคม ค.ศ. 2018 ว่าเป็น อเวนเจอร์ส: เผด็จศึก โบรลิน กลับมารับบทเดิมเป็น ธานอส และเป็นส่วนหนึ่งของทีมนักแสดงที่เคยแสดงในภาพยนตร์ในจักรวาลภาพยนตร์มาร์เวลเรื่องอื่น ๆ การถ่ายทำเริ่มต้นในเดือนสิงหาคม ค.ศ. 2017 ในแอตแลนตา จนถึงเดือนมกราคม ค.ศ. 2018 ภาพยนตร์ฉายวันที่ 26 เมษายน ค.ศ. 2019
อเวนเจอร์ส: เผด็จศึก เริ่มต้นหลังเหตุการณ์ใน อเวนเจอร์ส: มหาสงครามล้างจักรวาล สามสัปดาห์ ก่อนจะข้ามเวลาไปอีกห้าปี ภาพยนตร์ไม่มีฉากท้ายเครดิต แต่มีเสียงตีชุดเกราะของไอรอนแมนในท้ายเครดิต โดยเป็นการให้ระลึกถึง ไอรอนแมน มหาประลัย คน เกราะ เหล็ก ภาพยนตร์เรื่องแรกของจักรวาลภาพยนตร์มาร์เวล และมีการฉายตัวอย่างภาพยนตร์เรื่อง สไปเดอร์แมน: ฟาร์ ฟรอม โฮม (2019) หลังเครดิตจบหลังภาพยนตร์ฉายหนึ่งสัปดาห์ในบางพิ้นที่ เผด็จศึก ตั้งใจให้เป็นการปรากฏตัวครั้งสุดท้ายของ รอเบิร์ต ดาวนีย์ จูเนียร์ เป็น โทนี สตาร์ก และ คริส อีแวนส์ เป็น สตีฟ โรเจอร์ส
ภาพยนตร์ > สไปเดอร์แมน: ฟาร์ ฟรอม โฮม (2019)

บทความหลัก: สไปเดอร์แมน: ฟาร์ ฟรอม โฮม
ปีเตอร์ ปาร์คเกอร์ ไปทัศนศึกษาที่ยุโรปกับเพื่อน ๆ ของเขา เขาถูกเลือกโดย นิค ฟิวรี ให้ร่วมมือกับ เควนติน เบค เพื่อต่อสู้ เอลละเมนทัลส์
เมื่อเดือนธันวาคม ค.ศ. 2016 โซนี่พิกเจอส์กำหนดฉายภาพยนตร์ภาคต่อของ สไปเดอร์แมน: โฮมคัมมิ่ง ไว้วันที่ 5 กรกฎาคม ค.ศ. 2019 หนึ่งปีต่อมา จอน วอตส์ ยืนยันว่าจะกลับมากำกับภาพยนตร์ คริส แม็กเคนนากับเอริก ซอมเมอส์ ผู้เขียนบทจากภาพยนตร์เรื่องแรก กลับมาเขียนบทภาพยนตร์เรื่องนี้ ฮอลแลนด์เปิดเผยชื่อเรื่องของภาพยนตร์ก็คือ สไปเดอร์แมน: ฟาร์ ฟรอม โฮม ในปลายเดือนมิถุนายน ค.ศ. 2018 การถ่ายทำเริ่มต้นในเดือนกรกฎาคม ค.ศ. 2018 ที่อังกฤษ สาธารณรัฐเช็ก, เวนิส และเมืองนิวยอร์ก จนถึงเดือนตุลาคมปีเดียวกัน เชื่อกันว่า สไปเดอร์แมน: ฟาร์ ฟรอม โฮม จะเป็นหนังเรื่องแรกในเฟสสี่ จนกระทั่งในเดือนเมษายน ค.ศ. 2019 ไฟกีเปิดเผยต่อสาธารณะเป็นครั้งแรกว่า ฟาร์ ฟรอม โฮม จะเป็นภาพยนตร์เรื่องสุดท้ายในเฟสสาม เขากล่าวเสริมในภายหลังว่ามันจะเป็นบทสรุปของ "ดิอินฟินิตีซากา" สไปเดอร์แมน: ฟาร์ ฟรอม โฮม ฉายรอบปฐมทัศน์ในฮอลลีวูดเมื่อวันที่ 26 มิถุนายน ค.ศ. 2019 และฉายในสหรัฐวันที่ 2 กรกฎาคม
ภาพยนตร์ดำเนินเรื่องหลังเหตุการณ์ใน อเวนเจอร์ส: เผด็จศึก แปดเดือน แจ็กสันและโคบี สมัลเดอส์ กลับมารับบทเดิมเป็น ฟิวรีและมาเรีย ฮิลล์ ตามลำดับ จากสื่อในจักรวาลภาพยนตร์มาร์เวลก่อนหน้านี้ ในฉากกลางเครดิตมี เจ. เค. ซิมมอนส์ กลับมารับบทเดิมเป็น เจ. โจนาห์ เจมสัน ก่อนหน้านี้เขาเคยแสดงเป็นตัวละครนี้ในภาพยนตร์ ไอ้แมงมุม ไตรภาค ของ แซม เรย์มี ฉากหลังเครดิตมี เบน เมนเดลโซห์นและชารอน บลินน์ เป็น สครัลล์ ทาลอสและโซเรน โดยพวกเขากลับมารับบทเดิมจาก กัปตัน มาร์เวล
เพลง

บทความหลัก: ดนตรีของจักรวาลภาพยนตร์มาร์เวล
เพลง > เพลงประกอบภาพยนตร์

| ชื่อ | วันวางจำหน่ายในสหรัฐ | ความยาว | ผู้แต่งเพลง | สังกัด |
| --- | --- | --- | --- | --- |
| กัปตันอเมริกา: ซีวิลวอร์ (ออริจินัลโมชันพิกเชอร์ซาวด์แทร็ก) | 000000002016-05-06-00006 พฤษภาคม 2016 | 1:09:09 | แจ็คแมน, เฮนรีเฮนรี แจ็คแมน | ฮอลลีวูดเรเคิดส์ มาร์เวลมิวสิก |
| ด็อกเตอร์สเตรนจ์ (ออริจินัลโมชันพิกเชอร์ซาวด์แทร็ก) | 000000002016-10-21-000021 ตุลาคม 2016 | 1:06:28 | จะคีโน, ไมเคิลไมเคิล จะคีโน | ฮอลลีวูดเรเคิดส์ มาร์เวลมิวสิก |
| การ์เดียนส์ออฟเดอะกาแลกซี วอล. 2 (ออริจินัลสกอร์) | 000000002017-04-21-000021 เมษายน 2017 | 0:43:34 | เบตส์, ไทเลอร์ไทเลอร์ เบตส์ | ฮอลลีวูดเรเคิดส์ มาร์เวลมิวสิก |
| สไปเดอร์-แมน: โฮมคัมมิง (ออริจินัลโมชันพิกเชอร์ซาวด์แทร็ก) | 000000002017-07-07-00007 กรกฎาคม 2017 | 1:06:40 | จะคีโน, ไมเคิลไมเคิล จะคีโน | โซนี่มาสเตอร์เวิร์กส์ |
| ธอร์: รักนาร็อก (ออริจินัลโมชันพิกเชอร์ซาวด์แทร็ก) | 000000002017-10-20-000020 ตุลาคม 2017 | 1:12:52 | มาเทอร์สบาว, มาร์คมาร์ค มาเทอร์สบาว | ฮอลลีวูดเรเคิดส์ มาร์เวลมิวสิก |
| แบล็ค แพนเธอร์ (ออริจินัลสกอร์) | 000000002018-02-16-000016 กุมภาพันธ์ 2018 | 1:35:07 | เยอรันซอน, ลุดวิกลุดวิก เยอรันซอน | ฮอลลีวูดเรเคิดส์ มาร์เวลมิวสิก |
| อเวนเจอร์ส: อินฟินิตีวอร์ (ออริจินัลโมชันพิกเชอร์ซาวด์แทร็ก) | 000000002018-04-27-000027 เมษายน 2018 | 1:11:36 | ซิลเวสตรี, อลันอลัน ซิลเวสตรี | ฮอลลีวูดเรเคิดส์ มาร์เวลมิวสิก |
| แอนท์-แมน และ เดอะ วอสพ์  (ออริจินัลโมชันพิกเชอร์ซาวด์แทร็ก) | 000000002018-07-06-00006 กรกฎาคม 2018 | 0:56:13 | เบ็ค, คริสตอฟคริสตอฟ เบ็ค | ฮอลลีวูดเรเคิดส์ มาร์เวลมิวสิก |
| กัปตัน มาร์เวล  (ออริจินัลโมชันพิกเชอร์ซาวด์แทร็ก) | 000000002019-03-08-00008 มีนาคม 2019 | 1:07:28 | โทปราค, พินาร์พินาร์ โทปราค | ฮอลลีวูดเรเคิดส์ มาร์เวลมิวสิก |
| อเวนเจอร์ส: เอ็นเกม (ออริจินัลโมชันพิกเชอร์ซาวด์แทร็ก) | 000000002019-04-26-000026 เมษายน 2019 | 1:56:00 | ซิลเวสตรี, อลันอลัน ซิลเวสตรี | ฮอลลีวูดเรเคิดส์ มาร์เวลมิวสิก |
| สไปเดอร์-แมน: ฟาร์ ฟรอม โฮม (ออริจินัลโมชันพิกเชอร์ซาวด์แทร็ก) | 000000002019-07-02-00002 กรกฎาคม 2019 | 1:19:43 | จะคีโน, ไมเคิลไมเคิล จะคีโน | โซนี่แคลสซิเคิลเรเคิดส์ |
เพลง > อัลบั้มรวมเพลง

| ชื่อ | วันวางจำหน่ายในสหรัฐ | ความยาว | สังกัด |
| --- | --- | --- | --- |
| การ์เดียนส์ออฟเดอะกาแลกซี: ออซัมมิกซ์วอล. 2 (ออริจินัลโมชันพิกเชอร์ซาวด์แทร็ก) | 21 เมษายน ค.ศ. 2017 (2017-04-21) | 51:59 | ฮอลลีวูดเรเคิดส์ มาร์เวลมิวสิก |
| แบล็ค แพนเธอร์: ดิ อัลบั้ม | 9 กุมภาพันธ์ ค.ศ. 2018 (2018-02-09) | 49:12 | อินเตอร์สโคปเรเคิดส์ ท็อฟดอว์กเอนเทอร์เทนเมนต์ อาฟเตอร์แมทเอนเทอร์เทนเมนต์ |
เพลง > ซิงเกิล

| ชื่อ | วันวางจำหน่ายในสหรัฐ | ความยาว | ศิลปิน | สังกัด |
| --- | --- | --- | --- | --- |
| "การ์เดียนส์อินเฟอร์โน" | 21 เมษายน ค.ศ. 2017 (2017-04-21) | 3:19 | เดอะสนีปเปอร์สและเดวิด แฮสเซลฮอฟ | ฮอลลีวูดเรเคิดส์ มาร์เวลมิวสิก |
| "ออลเดอะสตาร์ส" | 4 มกราคม ค.ศ. 2018 (2018-01-04) | 3:56 | เคนดริก ลามาร์และซีซา | อินเตอร์สโคปเรเคิดส์ ท็อฟดอว์กเอนเทอร์เทนเมนต์ อาฟเตอร์แมทเอนเทอร์เทนเมนต์ |
| "คิงส์เดด" | 11 มกราคม ค.ศ. 2018 (2018-01-11) | 3:50 | เจย์ ร็อค, เคนดริก ลามาร์, ฟิวเจอร์และเจมส์ เบลค | อินเตอร์สโคปเรเคิดส์ ท็อฟดอว์กเอนเทอร์เทนเมนต์ อาฟเตอร์แมทเอนเทอร์เทนเมนต์ |
| "เพรย์ฟอร์มี" | 2 กุมภาพันธ์ ค.ศ. 2018 (2018-02-02) | 3:31 | เคนดริก ลามาร์และเดอะวีกเอนด์ | อินเตอร์สโคปเรเคิดส์ ท็อฟดอว์กเอนเทอร์เทนเมนต์ อาฟเตอร์แมทเอนเทอร์เทนเมนต์ |
โฮมมีเดีย

ภาพยนตร์แต่ละเรื่องเชื่อมโยงไปยังส่วน "โฮมมีเดีย" ของบทความ
| ภาพยนตร์ | วันวางจำหน่ายในรูปแบบดิจิทัล | วันวางจำหน่ายในรูปแบบดีวีดี/บลูเรย์ |
| --- | --- | --- |
| กัปตันอเมริกา: ศึกฮีโร่ระห่ำโลก | 2 กันยายน ค.ศ. 2016 (2016-09-02) | 13 กันยายน ค.ศ. 2016 (2016-09-13) |
| จอมเวทย์มหากาฬ | 14 กุมภาพันธ์ ค.ศ. 2017 (2017-02-14) | 28 กุมภาพันธ์ ค.ศ. 2017 (2017-02-28) |
| รวมพันธุ์นักสู้พิทักษ์จักรวาล 2 | 8 สิงหาคม ค.ศ. 2017 (2017-08-08) | 22 สิงหาคม ค.ศ. 2017 (2017-08-22) |
| สไปเดอร์แมน: โฮมคัมมิ่ง | 26 กันยายน ค.ศ. 2017 (2017-09-26) | 17 ตุลาคม ค.ศ. 2017 (2017-10-17) |
| ธอร์: ศึกอวสานเทพเจ้า | 20 กุมภาพันธ์ ค.ศ. 2018 (2018-02-20) | 6 มีนาคม ค.ศ. 2018 (2018-03-06) |
| แบล็ค แพนเธอร์ | 8 พฤษภาคม ค.ศ. 2018 (2018-05-08) | 15 พฤษภาคม ค.ศ. 2018 (2018-05-15) |
| อเวนเจอร์ส: มหาสงครามล้างจักรวาล | 31 กรกฎาคม ค.ศ. 2018 (2018-07-31) | 14 สิงหาคม ค.ศ. 2018 (2018-08-14) |
| แอนท์-แมน และ เดอะ วอสพ์ | 2 ตุลาคม ค.ศ. 2018 (2018-10-02) | 16 ตุลาคม ค.ศ. 2018 (2018-10-16) |
| กัปตัน มาร์เวล | 28 พฤษภาคม ค.ศ. 2019 (2019-05-28) | 11 มิถุนายน ค.ศ. 2019 (2019-06-11) |
| อเวนเจอร์ส: เผด็จศึก | 30 กรกฎาคม ค.ศ. 2019 (2019-07-30) | 13 สิงหาคม ค.ศ. 2019 (2019-08-13) |
| สไปเดอร์แมน: ฟาร์ ฟรอม โฮม | 17 กันยายน ค.ศ. 2019 (2019-09-17) | 1 ตุลาคม ค.ศ. 2019 (2019-10-01) |
การตอบรับ > การทำเงินในบ็อกซ์ออฟฟิศ

ภาพยนตร์แต่ละเรื่องเชื่อมโยงไปยังส่วน "บ็อกซ์ออฟฟิศ" ของบทความ
| ภาพยนตร์ | วันฉายในสหรัฐ | ทำเงินในบ็อกซ์ออฟฟิศ> สหรัฐและแคนาดา | ทำเงินในบ็อกซ์ออฟฟิศ> ภูมิภาคอื่น | ทำเงินในบ็อกซ์ออฟฟิศ> ทั่วโลก | อันดับสูงสุด> สหรัฐและแคนาดา | อันดับสูงสุด> ทั่วโลก | ทุนสร้าง | อ้างอิง |
| --- | --- | --- | --- | --- | --- | --- | --- | --- |
| กัปตันอเมริกา: ศึกฮีโร่ระห่ำโลก | 000000002016-05-06-00006 พฤษภาคม 2016 | $408,084,349 | $745,211,944 | $1,153,296,293 | 34 | 23 | $250 ล้าน |  |
| จอมเวทย์มหากาฬ | 000000002016-11-04-00004 พฤศจิกายน 2016 | $232,641,920 | $445,076,475 | $677,718,395 | 156 | 137 | $165 ล้าน |  |
| รวมพันธุ์นักสู้พิทักษ์จักรวาล 2 | 000000002017-05-05-00005 พฤษภาคม 2017 | $389,813,101 | $473,942,950 | $863,756,051 | 42 | 77 | $200 ล้าน |  |
| สไปเดอร์แมน: โฮมคัมมิ่ง | 000000002017-07-07-00007 กรกฎาคม 2017 | $334,201,140 | $545,965,784 | $880,166,924 | 66 | 69 | $175 ล้าน |  |
| ธอร์: ศึกอวสานเทพเจ้า | 000000002017-11-03-00003 พฤศจิกายน 2017 | $315,058,289 | $538,918,837 | $853,977,126 | 81 | 80 | $180 ล้าน |  |
| แบล็ค แพนเธอร์ | 000000002018-02-16-000016 กุมภาพันธ์ 2018 | $700,426,566 | $646,853,595 | $1,347,280,161 | 5 | 13 | $200 ล้าน |  |
| อเวนเจอร์ส: มหาสงครามล้างจักรวาล | 000000002018-04-27-000027 เมษายน 2018 | $678,815,482 | $1,369,544,272 | $2,048,359,754 | 6 | 5 | $325–400 ล้าน |  |
| แอนท์-แมน และ เดอะ วอสพ์ | 000000002018-07-06-00006 กรกฎาคม 2018 | $216,648,740 | $406,025,399 | $622,674,139 | 185 | 160 | $162 ล้าน |  |
| กัปตัน มาร์เวล | 000000002019-03-08-00008 มีนาคม 2019 | $426,829,839 | $701,445,424 | $1,128,275,263 | 26 | 27 | $150–175 ล้าน |  |
| อเวนเจอร์ส: เผด็จศึก | 000000002019-04-26-000026 เมษายน 2019 | $858,373,000 | $1,939,427,564 | $2,797,800,564 | 2 | 2 | $356–400 ล้าน |  |
| สไปเดอร์แมน: ฟาร์ ฟรอม โฮม | 000000002019-07-02-00002 กรกฎาคม 2019  | $390,532,085 | $741,395,911 | $1,131,927,996  | 41 | 26 | $160 ล้าน |  |
| รวม  | รวม  | $4,951,424,511 | $8,553,808,155 | $13,505,232,666  | – | – | $2.294–2.403 พันล้าน |  |
เฟสสามเป็นเฟสที่ทำเงินสูงที่สุด โดยมากกว่าเฟสสองถึงสองเท่า ภาพยนตร์หกจากสิบเอ็ดเรื่องที่ทำเงินมากกว่า 1 พันล้านดอลลาร์สหรัฐในบ็อกซ์ออฟฟิศทั่วโลก รวมไปถึง มหาสงครามล้างจักรวาล และ เผด็จศึก ที่ทำเงินมากกว่า 2 พันล้านดอลลาร์สหรัฐ ส่งผลให้ทั้งสองเรื่องกลายเป็นภาพยนตร์ที่ทำเงินสูงสุดอันดับสี่และอันดับหนึ่ง ตามลำดับ เมื่อไม่ปรับตามอัตราเงินเฟ้อ เผด็จศึก ทำเงินแซง มหาสงครามล้างจักรวาล ภายในสิบเอ็ดหลังภาพยนตร์ฉายและทำเงินแซง อวตาร (2009) เมื่อวันที่ 21 กรกฎาคม ค.ศ. 2019 หลัง อวตาร เป็นภาพยนตร์ที่ทำเงินสูงสุดเกือบสิบปี ค.ศ. 2019 เป็นปีแรกที่ภาพยนตร์ในจักรวาลภาพยนตร์มาร์เวลสามเรื่องทำเงินมากกว่า 1 พันล้านดอลลาร์สหรัฐ ได้แก่ กัปตัน มาร์เวล, เผด็จศึก และ สไปเดอร์แมน: ฟาร์ ฟรอม โฮม ด้วยเช่นนั้น ฟาร์ ฟรอม โฮม จึงกลายเป็นภาพยนตร์สไปเดอร์-แมนที่ทำเงินมากกว่า 1 พันล้านดอลลาร์สหรัฐในบ็อกซ์ออฟฟิศ
การตอบรับ > การตอบรับจากนักวิจารณ์และสาธารณะ

ภาพยนตร์แต่ละเรื่องเชื่อมโยงไปยังส่วน "การตอบรับจากนักวิจารณ์" ของบทความ
| ภาพยนตร์ | นักวิจารณ์> รอตเทนโทเมโทส์ | นักวิจารณ์> เมทาคริติก | สาธารณะ> ซีนะมาสกอร์ | สาธารณะ> โพสต์แทรค |
| --- | --- | --- | --- | --- |
| กัปตันอเมริกา: ศึกฮีโร่ระห่ำโลก | 91% (430 บทวิจารณ์)  | 75 (53 บทวิจารณ์) | A | 88% |
| จอมเวทย์มหากาฬ | 89% (389 บทวิจารณ์)  | 72 (49 บทวิจารณ์) | A | 91% |
| รวมพันธุ์นักสู้พิทักษ์จักรวาล 2 | 85% (425 บทวิจารณ์)  | 67 (48 บทวิจารณ์) | A | 93% |
| สไปเดอร์แมน: โฮมคัมมิ่ง | 92% (400 บทวิจารณ์)  | 73 (51 บทวิจารณ์) | A | 89% |
| ธอร์: ศึกอวสานเทพเจ้า | 93% (440 บทวิจารณ์)  | 74 (51 บทวิจารณ์) | A | 90% |
| แบล็ค แพนเธอร์ | 96% (532 บทวิจารณ์)  | 88 (55 บทวิจารณ์) | A+ | 95% |
| อเวนเจอร์ส: มหาสงครามล้างจักรวาล | 85% (492 บทวิจารณ์)  | 68 (54 บทวิจารณ์) | A | 87% |
| แอนท์-แมน และ เดอะ วอสพ์ | 87% (446 บทวิจารณ์)  | 70 (56 บทวิจารณ์) | A− | — |
| กัปตัน มาร์เวล | 79% (552 บทวิจารณ์)  | 64 (56 บทวิจารณ์) | A | — |
| อเวนเจอร์ส: เผด็จศึก | 94% (557 บทวิจารณ์)  | 78 (57 บทวิจารณ์) | A+ | — |
| สไปเดอร์แมน: ฟาร์ ฟรอม โฮม | 90% (459 บทวิจารณ์)  | 69 (55 บทวิจารณ์) | A | — |

จอช เคิร์ป จาก อัพพร็อกซ์ รู้สึกว่าเฟสสามเป็นเฟสที่แข็งแกร่งที่สุดของจักรวาลภาพยนตร์มาร์เวล คอนเนอร์ ชเวิร์ตเฟเกอร์ จาก ซีนะมาเบลนด์ ยังรู้สึกว่าเฟสสามนั้นดีที่สุดของมาร์เวล โดยอ้างถึงรูปแบบการสร้างภาพยนตร์ที่เป็นเอกลักษณ์และหลากหลายมากขึ้นเป็นแรงจูงใจหลักของเขา
การตอบรับ > รางวัล

บทความหลัก: รายชื่อรางวัลที่ภาพยนตร์ในจักรวาลภาพยนตร์มาร์เวลได้รับ
ภาพยนตร์ในเฟสนี้ได้รับการเสนอชื่อใน รางวัลออสการ์ สิบเอ็ดครั้ง (ชนะสาม), รางวัลลูกโลกทองคำ สามครั้ง, รางวัลแบฟตา หกครั้ง (ชนะหนึ่ง), รางวัลแกรมมี สิบครั้ง (ชนะสอง), รางวัลแซทเทิร์น หกสิบห้าครั้ง (ชนะสิบเก้า), รางวัลฮิวโก ห้าครั้ง, เอ็มทีวีมูวีแอนด์ทีวีอะวอดส์ สิบเก้าครั้ง (ชนะแปด), และรางวัลสมาคมวิชวลเอฟเฟ็กต์ ยี่สิบสองครั้ง (ชนะหก)
สื่อไทอิน > ดิจิทัลซีรีส์ > ดับเบิลยูเอชไอเอช นิวส์ฟรอนต์

ดับเบิลยูเอชไอเอช นิวส์ฟรอนต์ เป็นรายการข่าวที่รายงานเหตุการณ์ปัจจุบันในจักรวาล โดยทำหน้าที่เป็นแคมเปญการตลาดแบบปากต่อปากสำหรับภาพยนตร์บางเรื่องในจักรวาลภาพยนตร์มาร์เวล สร้างขึ้นโดยความร่วมมือกับกูเกิลเพื่อลงในยูทูบ แคมเปญนี้เป็นส่วนขยายของเครือข่ายข่าวสมมุติ ดับเบิลยูเอชไอเอชเวิลด์นิวส์ ซึ่งเห็นได้จากการรายงานเหตุการณ์สำคัญในจักรวาลภาพยนตร์มาร์เวล วิดีโอเผยแพร่ในช่วงเดือนเมษายนและพฤษภาคม ค.ศ. 2016 ในชื่อ ดับเบิลยูเอชไอเอช นิวส์ฟรอนต์ สเปเชียล รีพอร์ต โดยเน้นไปที่เหล่าอเวนเจอร์สและประเด็นทางการเมืองที่อยู่รอบตัวพวกเขาซึ่งเป็นส่วนหนึ่งของแคมเปญการตลาดแบบปากต่อปากของ กัปตันอเมริกา: ศึกฮีโร่ระห่ำโลก วิลเลียม แซดเลอร์ กลับมารับบทเดิมเป็น แมทธิว เอลลิส ประธานาธิบดีสหรัฐจาก ไอรอนแมน 3 (2013)